༄༅། །ཕྱི་ལོ་ ༢༠༡༠ ཟླ་ ༡ ཚེས་ ༢༤ ནས་ ༢༦ བར་བྷར་མའི་(Burma)མང་གཙོ་ལས་འགུལ་བ་མི་གྲངས་ ༡༦ ཙམ་བོད་རང་དབང་སློབ་ཕྲུག་ཚོགས་པས་མགྲོན་འབོད་ཞུས་པ་ལྟར་རྡ་སར་འབྱོར་ཡོད་ཁོངས་བྷར་མའི་དགེ་འདུན་པ་གཉིས་ཀྱང་ཡོད་པ་རེད། ཁོང་རྣམས་ནས་བཙན་བྱོལ་བོད་གཞུང་གི་ལས་ཁུངས་མ་ལག་ཁག་ལ་གཟིགས་སྐོར་གནང་བ་དང་ཆབས་ཅིག བོད་མི་མང་སྤྱི་འཐུས་རྣམ་པ་དང་ཐུག་འཕྲད་གནང་ཡོད་པ་མ་ཟད། རྡ་སར་རྟེན་གཞི་བྱས་པའི་བོད་ཀྱི་བུད་མེད་ལྷན་ཚོགས་དང་། བོད་རང་དབང་སློབ་ཕྲུག་ཚོགས་པ་བཅས་ལ་ཐུག་འཕྲད་གནང་བ་དང་སྦྲགས་བྷར་མའི་ནང་གི་གནས་སྟངས་ཐོག་གཏམ་བཤད་གནང་ཡོད། དེ་བཞིན་ཁོང་ཚོས་ཕྱི་ལོ་ ༢༠༠༧ ལོར་བྷར་མའི་དགེ་འདུན་པ་གཙོ་བོ་བྱས་པའི་མང་གཙོ་དོན་གཉེར་བ་སྟོང་ཁྲག་མང་པོས་བྷར་མའི་ནང་མང་གཙོ་དང་རང་དབང་དགོས་པའི་ཞི་བའི་ལས་འགུལ་ཤུགས་ཆེ་སྤེལ་བ་དེར་དམག་གི་འགོ་ཁྲིད་བྷར་མའི་གཅིག་བསྡུས་དབང་འཛིན་པ་ཚོས་དྲག་གནོན་ཐོག་མང་གཙོའི་ལས་འགུལ་དེ་དག་བཀག་སྡོམ་བྱས་པའི་དངོས་བྱུང་གློག་བརྙན་ཞིག་ཀྱང་ཕྱི་དྲིལ་ལྷག་པ་ཚེ་རིང་ཚོགས་ཁང་ནང་དུ་བསྟན་ཡོད། བྷར་མའི་ལས་འགུལ་བ་ཚོར་གདུང་སེམས་མཉམ་སྐྱེ་མཚོན་ཆེད་བོད་མི་མང་སྤྱི་འཐུས་ཚོགས་གཞོན་རྒྱ་རི་སྒྲོལ་མ་ལགས་ཀྱིས་བྷར་མའི་དམག་མིས་འགོ་ཁྲིད་པའི་གཅིག་བསྡུས་དབང་འཛིན་པ་ཚོར་བྷར་མའི་ནང་ཕྱི་ལོ་༢༠༡༠ལོར་རང་དབང་དང་དྲང་བདེན་གྱི་སྒོ་ནས་མི་མང་ཚོར་འོས་ཤོག་འཕེན་རྒྱུའི་ཐོབ་ཐང་སྤྲོད་དགོས་པའི་དགོས་འདུན་བཏོན་པའི་ཐོག་གསུང་གསལ། མང་གཙོའི་རྒྱལ་ཁབ་ནང་འོས་བསྡུ་བྱ་རྒྱུ་དེ་ཧ་ཅང་གལ་ཆེ་ཞིག་ཆགས་ཡོད། དེར་བརྟེན་བྷར་མའི་འགོ་ཁྲིད་ཚོས་བྷར་མའི་མི་མང་རྣམས་ལ་རང་གི་འདོད་མོས་ཡོད་པའི་འགོ་ཁྲིད་རང་གིས་འདེམས་ཐུབ་པ་ཡོང་ཆེད་རང་དབང་དང་དྲང་བདེན་གྱི་ལམ་ནས་འོས་ཤོག་འཕེན་རྒྱུའི་ཐོབ་ཐང་སྤྲོད་དགོས་པའི་རེ་འདུན་ཞུ་བཞིན་ཡོད། བོད་མི་ཚོ་དང་བོད་མི་མང་སྤྱི་འཐུས་ལྷན་ཚོགས་ཀྱིས་རང་དབང་དང་དྲང་བདེན་གྱི་འོས་བསྡུ་བྱ་རྒྱུ་དེར་ཡིད་ཆེས་ཞུ་བཞིན་ཡོད། མི་མང་ཚོར་རང་གི་འདོད་མོས་ཡོད་པའི་ཆབ་སྲིད་ཚོགས་པ་ཇི་འདྲ་ཞིག་ལ་འཇིགས་སྣང་མེད་པའི་ཐོག་འོས་ཤོག་འཕེན་རྒྱུའི་ཐོབ་ཐང་ཡོད། མི་མང་ཚོར་འདམ་བྱ་འདེམ་བྱེདཀྱི་ཐོབ་ཐང་ཡོད། དྲག་པོའི་སྒྲིག་འཛུགས་དེས་མི་མང་ཚོར་བཙན་བཀའ་བཏང་ནས་འཇིགས་སྣང་འོག་འོས་ཤོག་འཕེན་བཅུག་མི་རུང་། ཞེས་གསུང་ཡོད་པ་རེད།
གསར་གནས།
སྤྱི་འཐུས་མི་འགྱུར་རྡོ་རྗེ་ལགས་ཀྱིས་སྦན་རྡ་ར་ནོར་རྒྱས་གླིང་གཞིས་ཆགས་དང་ཁྱབ་ཁོངས་སུད་ཚོང་ཁག་ལ་གཞུང་འབྲེལ་ཕྱོགས་བསྐྱོད་ལེགས་གྲུབ།
༢༠༢༢-༡༢-༠༦
ལྷོ་སྤྱི་གཙོས་པའི་རྒྱ་གར་ལྷོ་ཕྱོགས་ཁུལ་གྱི་ས་གནས་འགོ་འཛིན་རྣམས་ནས་ཀརནཱ་ཊཀ་མངའ་སྡེའི་ཁྲལ་འབབ་དྲུང་ཆེ་ལྷན་ཚོགས་འདུ་ཚོགས་པ།
༢༠༢༢-༡༢-༠༦
ཉི་ཧོང་དུ་རྒྱ་ནག་ནང་གི་འགྲོ་བའི་ཐོབ་ཐང་གནས་བབ་ལ་བྱ་ར་བྱེད་མཁན་གྲོས་ཚོགས་འཐུས་མིའི་ཇུས་སྟོན་ཚོགས་ཆུང་གསར་འཛུགས་གནང་བ།
༢༠༢༢-༡༢-༠༦
སིན་སི་ན་ཊི་གྲོང་སྡེའི་སྤྱི་ཁྱབ་པ་ཨ་ཏབ་པུ་རེ་ཝེལ་ལགས་བོད་མིའི་སྒྲིག་འཛུགས་སུ་ཆེས་ཐོག་མ་ཕེབས་པ།
༢༠༢༢-༡༢-༠༦
འབྲེལ་གནས།
ཨ་རིའི་སིན་སིན་ན་ཊི་གྲོང་ཁྱེར་གྱི་སྤྱི་ཁྱབ་པ་བོད་རིགས་ཨ་རི་བ་ཨཕ་ཏཱཕ་ཀརྨ་པུ་རེ་ཝལ་མཆོག་བོད་མི་མང་སྤྱི་འཐུས་ལྷན་ཁང་དུ་འཚམས་གཟིགས་སུ་ཕེབས་པ།
༢༠༢༢-༡༢-༠༥
དཔལ་ལྡན་ཚོགས་གཙོ་མཆོག་གིས་གཙོས་ཆོས་བརྒྱུད་ཁག་གི་སྤྱི་འཐུས་རྒྱུན་ལས་ཁག་ཅིག་གནས་མཆོག་རྡོ་རྗེ་གདན་དུ་གཞུང་འབྲེལ་ཕྱོགས་ཕེབས་གནང་གཏན་ཁེལ་བ།
༢༠༢༢-༡༢-༠༥
སྤྱི་ནོར་༸གོང་ས་༸སྐྱབས་མགོན་ཆེན་པོ་མཆོག་གིས་ཨ་རིའི་གྲོང་སྡེའི་སྤྱི་ཁྱབ་པ་ཁག་གཅིག་ལ་མཇལ་ཁ་སྩལ་བ།
༢༠༢༢-༡༢-༠༥
དཔལ་ལྡན་བོད་མི་མང་སྤྱི་འཐུས་ཚོགས་གཞོན་སྒྲོལ་མ་ཚེ་རིང་མཆོག་རྒྱ་གར་རྒྱལ་ས་ལྡི་ལིར་རྟེན་གཞི་བྱས་པའི་ཧྥིན་ལན་ཌི་གཞུང་ཚབ་ཁང་དུ་ཧྥིན་ལན་ཌི་རྒྱལ་ཁབ་རང་བཙན་ཉིན་མོ་སྲུང་བརྩིའི་ཐོག་ཆེད་ཕེབས་གནང་བ།